**Ministru kabineta noteikumu projekta „Grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | Grozījumi Ministru kabineta 2011.gada 19.oktobra noteikumos Nr.817 „Noteikumi par darbības programmas „Uzņēmējdarbība un inovācijas” papildinājuma 2.1.2.4.aktivitātes „Augstas pievienotās vērtības investīcijas” projektu iesniegumu atlases otro un turpmākajām kārtām” (turpmāk – grozījumi 2.1.2.4.aktivitātē) ir nepieciešami iesniegumu atlases trešās kārtas uzsākšanai**, kuru ir plānots izsludināt pēc grozījumu apstiprināšanas Ministru kabinetā**. Otrajā kārtā **(projektu iesniegumi tika pieņemti 12.12.2011.-02.04.2012.)** netika izmantots viss pieejamais finansējums, kā arī pēc darbības programmas „Uzņēmējdarbība un inovācijas” grozījumiem **(apstiprināti ar Ministru kabineta 2013.gada 25.jūnija rīkojumu Nr.270) un grozījumiem darbības programmas „Uzņēmējdarbība un inovācijas” papildinājumā (plānots izskatīt MK š.g. .23.jūlija sēdē) ir pieejams papildus finansējums 2.1.prioritātes „Zinātne un inovācijas”** 2.1.2.4.aktivitāt**es projektu iesniegumu atlases trešās kārtas īstenošanai. Līdz ar to ir nepieciešams veikt atbilstošus grozījumus 2.1.2.4.aktivitātē, kas būs saistoši trešajai un turpmākajām projektu iesniegumu atlases kārtām, tai skaitā ir jāveic grozījumi MK noteikumu Nr.817 1.pielikumā (projekta iesnieguma veidlapa) un 2.pielikumā (biznesa plāna forma)**.Ņemot vērā otrās kārtas projektu vērtēšanas pieredzi, ir nepieciešams precizēt terminu „projekta īstenošanas vieta” un papildināt noteikumus ar terminu skaidrojumiem: „struktūrvienība”, „ilgtspēja”, „pētniecības un attīstības kapacitātes nostiprināšana”. **Grozījumos 2.1.2.4.aktivitātē ir iekļauti attiecīgo jēdzienu definīcijas, tomēr, lai nodrošinātu vienotu pieeju attiecīgo jēdzienu izvērtēšanā, kā arī sniegtu detalizētu skaidrojumu projektu iesniedzējiem, Latvijas Investīciju un attīstības aģentūra, atbilstoši MK noteikumu Nr.817 7.2.2.apakšpunktam (pirms projektu iesniegumu pieņemšanas uzsākšanas) izstrādās un savā tīmekļa vietnē publicēs projektu iesniegumu vērtēšanas metodiku, skaidrojot, kas tiks vērtēts katrs konkrēts kritērijs. Lai arī attiecīgā metodika ir uzskatāma par iekšējo normatīvo aktu, tomēr atbilstoši Augstākās tiesas Administratīvo lietu departamenta 2012.gada 2.marta sprieduma 8.punktam lietā Nr.SKA-65/2012 gadījumā, kad iestādes rīcība, kas atrunāta iekšējā normatīvā aktā, nepārprotami var ietekmēt arī privātpersonas subjektīvās tiesības un pienākumus pēc būtības, līdz ar to projekta iesniedzējiem būs tiesības prasīt, lai iestāde savā rīcībā piemēro attiecīgo iekšējo normatīvo aktu, kas nosaka materiālo normu piemērošanas kārtību.** **Grozījumos 2.1.2.4.aktivitātēir n**epieciešams precizēta grūtībās nonākuša komersanta definīciju. Kā arī precizēt projekta iesnieguma veidlapas un biznesa plāna formu.Projekti būs jāpabeidz līdz plānošanas perioda beigām - 2015.gada 15.septembrim, attiecīgi grozījumi ir nepieciešami, lai uz iepriekšminētās aktivitātes Eiropas Reģionālās attīstības fonda finansējumu varētu pieteikties projekti, kuri varētu tikt pabeigti iepriekšminētajā termiņā. Tas nozīmē, ka tiks atbalstīti mazāki projekti, kā arī būvniecība, renovācijas un rekonstrukcija netiks atbalstīta. Tiek noteikta maksimālā atbalsta summa 700 000 latu apmērā, kā arī tiek noteikta minimālā projekta attiecināmo izmaksu summa 100 000 latu. Vienlaicīgi arī tiek palielināta iesniedzamā līguma izpildes garantijas summa līdz 4% no atbalsta apjoma, ar minimumu 5 000 latu apmērā. Būvniecība, renovācija un rekonstrukcija netiek atbalstīta, balstoties uz pieredzi no iepriekšējām kārtām – iepriekšminētās aktivitātes ir laikietilpīgas, kas nozīmē ka pastāv risks tās nepabeigt līdz plānošanas perioda beigām.**Papildus tam skaidrojam, ka pēc tam, kad Eiropas Komisijā tiks iesniegti grozījumi darbības programmā „Uzņēmējdarbība un inovācijas” (apstiprināti ar Ministru kabineta 2013.gada 25.jūnija rīkojumu Nr.270), trešajai kārtai būs pieejams papildus publiskais finansējums 13 336 957 lati, kuru veido 12 823 497 lati Eiropas Reģionālās attīstības fonda finansējums un 513 459 lati valsts budžeta līdzfinansējums. Attiecīgi tiks veikti vēl vieni grozījumi MK noteikumos Nr.817 un palielināts trešajai kārtai pieejamais finansējums.**   |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Noteikumu projekts paredz veikt grozījumu Ministru kabineta noteikumos Nr.817, izdarot šādas izmaiņas:1. **Precizēt aktivitātes kopējos uzraudzības rādītājus: līdz 2013.gadam atbalstīt 95 augstas pievienotās vērtības projektus un piesaistīt privāto finansējumu 210 000 000 latu apmērā komercdarbības attīstībai:**
	1. **Pirmajā kārtā atbalsts piešķirts 21 projektam un piesaistīts privātais līdzfinansējums 73 221 146 lati;**
	2. **Otrajā kārtā atbalsts piešķirts 17 projektiem un piesaistīts privātais līdzfinansējums 62 908 700 lati;**
	3. **Trešajā un turpmākajās kārtās plānotais publiskais līdzfinansējums (atbalsts) ir 39 913 839 lati, maksimālais atbalsta apjoms vienam projektam ir 700 000 lati un atbalsta intensitāte 35%. Attiecīgi plānots atbalstīt vismaz 57 projektus un piesaistīt privāto līdzfinansējumu vismaz 73 870 154 latu apjomā;**
2. precizēts pieejamais finansējuma apmērs, nosakot, ka trešās kārtas ietvaros pieejamais publiskais finansējums ir **26 576 882 lati, kuru veido 11 325 783 lati Eiropas Reģionālās attīstības fonda finansējums, 6 412 774 lati valsts budžeta līdzfinasnējums un virssaistību finansējums 8 838 324 lati. Papildus tam informēja, ka pēc tam, kad Eiropas Komisijā tiks iesniegti grozījumi darbības programmā „Uzņēmējdarbība un inovācijas” (apstiprināti ar Ministru kabineta 2013.gada 25.jūnija rīkojumu Nr.270), trešajai kārtai būs pieejams papildus publiskais finansējums 13 336 957 lati, kuru veido 12 823 497 lati Eiropas Reģionālās attīstības fonda finansējums un 513 459 lati valsts budžeta līdzfinansējums. Attiecīgi tiks veikti vēl vieni grozījumi MK noteikumos Nr.817 un palielināts trešajai kārtai pieejamais finansējums**;
3. precizēt terminu „projekta īstenošanas vieta” un papildināt noteikumus ar terminu skaidrojumiem: „struktūrvienība”, „ilgtspēja”, „pētniecības un attīstības kapacitātes nostiprināšana”. Attiecīgi tiek precizēta arī projekta iesniegumu veidlapa un biznesa plāns;
4. precizēts nosacījums, ka uz finansējumu nevar pretendēt, ja projekta iesniedzējs sniedzis nepatiesu informāciju;
5. precizēta grūtības nonākuša komersanta definīciju;
6. svītrot būvniecību no attiecināmajām izmaksām trešās kārtas ietvaros. Attiecīgi būvniecības dokumentācija svītrota no iesniedzamajiem dokumentiem;
7. precizēts, ka kravu iekraušanas, izkraušanas, celšanas, pārvadāšanas un glabāšanas iekārtām netiek piešķirts atbalsts;
8. precizēts, ka kredītiestādei, kura sniedz garantiju, jābūt reģistrētai Eiropas Savienībā;
9. **ņemot vērā plānoto projektu skaitu, lēmumu pieņemšanas termiņu (2013.gada 31.decembris) un pēc konsultācijām ar sadarbības iestādi un sociālajiem partneriem,** trešās kārtas ietvaros minimālais attiecināmo izmaksu apjoms tiek samazināts no 3 000 000 latiem uz 100 000 latiem**. Tomēr viena projekta izmērs vēl joprojām ir pietiekoši liels, lai nodrošinātu nosacījuma par augstu pievietoto vērtību izpildi. Pie kam pievienoto vērtību rēķina uz vienu darbinieku, tāpēc pievienotā vērtībā ir atkarīga ne tikai no projekta izvēra, bet arī no plānotā dara vietu skaita. Papildus tam tiek** samazināts **maksimālais pieejamais publiskais** finansējums vienam projektam no 3 000 000 latiem līdz 700 000 latiem;
10. **ņemot vērā to, ka atbalsts vienam projektam tiek samazināts, lai garantija būtu pietiekoši liela un saglabātu disciplinējošo efektu,** trešās kārtas ietvaros palielināt nepieciešamo līguma izpildes garantiju no 2% līdz 4%, ar minimumu 5 000 latu apmērā;
11. **ņemot vērā plānoto projektu skaitu, lēmumu pieņemšanas termiņu (2013.gada 31.decembris), un nepieciešamību nodrošināt visiem projektu iesniedzējiem vienādas iespējas tiek svītrots MK noteikumu Nr.817 51.4.apakšpunkts;**
12. noteikt maksimālo īstenošanas termiņu līdz 2015.gada 15.septembrim;
13. kā arī veikti vairāki tehniski precizējumi **MK noteikumu tekstā**;
14. **ņemot vērā to, ka 3.un turpmāko kārtu nosacījumi būtiski atšķiras no 2.kārtas nosacījumiem, ir arī jāveic grozījumi MK noteikumu Nr.817 1.pielikumā (projekta iesnieguma veidlapa) un 2.pielikumā (biznesa plāna forma).**
 |
| 5. Projekta izstrādē iesaistītās institūcijas | Noteikumu projekta izpildē ir iesaistīta valsts aģentūra „Latvijas Investīciju un attīstības aģentūra”. |
| 6. Iemesli, kādēļ netika nodrošināta sabiedrības līdzdalība | Projekts izsūtīts viedokļa sniegšanai nozaru asociācijām. **Saņemti priekšlikumi no Latvijas Tirdzniecības un rūpniecības kameras, kuri ir ņemti vērā.**  |
|  7. Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Trešās kārtas ietvaros minimālais attiecināmo izmaksu apjoms tiek samazināts no 3 000 000 latiem uz 100 000 latiem, un samazināts maksimāli pieejamais publiskais finansējumu vienam projektam no 3 000 000 latiem līdz 700 000 latiem. Tādējādi tiks veicināta pieeja finansējumam lielākam komersantu skaitam – it īpaši mazajiem un vidējiem komersantiem. |
| 4. | Tiesiskā regulējuma nefinansiālā ietekme | Piešķirot mazāka apjoma grantus, tiks palielināts grantu saņēmēju skaits, tādējādi tiks veicinātas ekonomiskās aktivitātes valstī, radītas jaunas darba vietas, līdz ar to tiks sekmēta Latvijas tautsaimniecības attīstība un risinātas tirgus nepilnības, kas saistītas ar mazo un vidējo komersantu pieeju finansējumam. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas III. sadaļa - projekts šīs jomas neskar.

|  |  |
| --- | --- |
|  | **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Šis noteikumu projekts ir saistīts ar Ministru kabineta rīkojuma projektu „Grozījumi darbības programmas „Uzņēmējdarbība un inovācijas” papildinājumā”. |
| 2. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008); |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija |  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Komisijas Regula Nr.800/2008); |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| *Komisijas Regulas Nr.800/2008 1.panta 7.punkta (a) apakšpunkts un 7.punkta pēdējā rindkopa;**Komisijas paziņojums Kopienas pamatnostādnes par valsts atbalstu grūtībās nonākušu uzņēmumu glābšanai un pārstrukturēšanai – 10.punkta (a) un (c) apakšpunkti un 12.punkts;* | ***Noteikumu projekta 6.punkts***  | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 12.panta 1.punkta (a) apakšpunkts* | ***Noteikumu projekta 7.punkts***  | *ieviesta pilnībā* | *neparedz stingrākas prasības* |
| *Komisijas Regulas Nr.800/2008 12.panta 1.punkta (a) apakšpunkts* | ***Noteikumu projekta 8.punkts***  | *ieviesta pilnībā* | *neparedz stingrākas prasības* |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Par atbalsta programmas grozījumiem saskaņā ar Komisijas Regulas Nr.800/2008 9.pantu EK ir jānosūta kopsavilkuma informācija 20 darbdienu laikā pēc MK noteikumu spēkā stāšanās. |
| Cita informācija | Nav |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Nozaru asociācijas uzaicinātas sniegt viedokli par projektu. |
| 2. | Sabiedrības līdzdalība projekta izstrādē | Nozaru asociācijas uzaicinātas sniegt viedokli par projektu. |
| 3. | Sabiedrības līdzdalības rezultāti | **Projekts izsūtīts viedokļa sniegšanai nozaru asociācijām. Saņemti priekšlikumi no Latvijas Tirdzniecības un rūpniecības kameras, kuri ir ņemti vērā.** |
| 4. | Saeimas un ekspertu līdzdalība | Konsultācijas nebija nepieciešams rīkot. |
| 5. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildē ir iesaistīta valsts aģentūra „Latvijas Investīciju un attīstības aģentūra”. |
| 2. | Projekta izpildes ietekme uz pārvaldes funkcijā | Noteikumu projekta izpildi nodrošinās valsts aģentūras „Latvijas Investīciju un attīstības aģentūra” darbības ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Ministru prezidents V.Dombrovskis

Ekonomikas ministra pienākumu izpildītājs –

Tieslietu ministrs J.Bordāns

Iesniedzējs:

Ekonomikas ministra pienākumu izpildītājs –

Tieslietu ministrs J.Bordāns

Vīza: Valsts sekretārs J.Pūce

19.07.2013 16:07

Gatis Silovs

67013209, Gatis.Silovs@em.gov.lv